Premium member

Hvis man betaler $10 for 3 måneder eller $30 (ca. kr. 160,- (juli 2009)) pr. år til Groundspeak bliver man premium member (forkortes PM). Det indebærer først og fremmest at man sikrer Groundspeak økonomisk, så de har indtægter ved at drive bl.a. geocaching.com. Begrebet hed oprindeligt charter member, og de der har betalt til Groundspeak uafbrudt siden før navneskiftet til premium member (ca. 2003), benævnes charter member på deres profil.

Man skal ikke betale - man kan sagtens finde cacher uden at være premium member. Der er dog en række fordele ved at være premium member, hvoraf nogle er mere brugbare end andre:


 * Man kan lave pocket queries som gør papirløs caching meget lettere.
 * Man kan oprette members only cacher.
 * Man kan se i en log på egne members only cacher, hvem der har set på cachebeskrivelsen, hvornår (første og seneste gang) og hvor mange gange.
 * Man kan se cachesider for members only cacher (alle kan logge en members only cache).
 * Man får adgang til nogle ekstra kort, f.eks. Google Maps, med indikation af egne fundne cacher.
 * Man får lov at bestemme sin titel på det amerikanske forum
 * Man kan abonnere på notifications, dvs. e-mail med straks-beskeder ved bestemte logtyper på bestemte cachetyper i et givet område. Det kan bl.a. bruges til FFC-jagt.
 * Mulighed for at lave pocket queries på cacher langs en rute.
 * Stort antal (5.000) cacher og trackables på sin watchlist.
 * Man får adgang til at lave bookmarks og ignore lister.
 * Man får adgang til at prøvekøre nye features på geocaching.com.
 * Det er kun premium medlemmer der kan se cachebeskrivelser på arkiverede cacher.
 * Man kan lave 250 views pr. dag med Groundspeaks Google Earth viewer (gratismedlemmer får 25)
 * Man kan sende enkeltcacher direkte til sin GPS som GPX-fil send to GPS), inklusive cachebeskrivelsens tekst, hint og de seneste logninger.
 * Man kan tildele favoritpoint.
 * Man har den fulde funktion på Geocaching Live, som er Groundspeaks app til geocaching.
 * Man kan oprette geocaching challenges.
 * Man kan hente geocacher direkte ind i GSAK ver. 8 fra det nye Geocaching API. Som betalende medlem kan man hente 6000 cacher på denne måde hvert døgn. Der findes desuden mulighed for at hente en 'light' version af alle cacher (minus beskrivelse og logs) og så kan man hente 10.000 pr døgn.

Når man køber en ny håndholdt gps fra Garmin kan man under visse omstændigheder få 30 dages gratis prøvetid som premium member. Se tilbuddet på geocaching.com

This is a Premium Member Only cache
Omkring hver tiende cache udlagt i Danmark er for betalende medlemmer. Det er ikke muligt for gratis medlemmer at se cachesiden, men det er muligt for dem at logge den. Se nærmere her: Subscriber-only cache

Eksterne henvisninger
http://www.geocaching.com/subscribe/

Premium member